Uudenmaan lintuharrastajien oma yhdistys

Lintuopastus Hakalan katselulavalla
2025-08-31 13:00 - 15:00 (Europe/Helsinki)
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Hakalan katselulava sijaitsee Vanhankaupunginlahtea reunustavan kevyen liikenteen väylän varrella. Paikalle pääsee kävellen tai polkupyörällä Viikistä Hakalanniementien kautta tai Herttoniemen-Fastholman suunnalta jatkamalla kevyen liikenteen väylää kohti Hakalaa. Viikin Gardeniasta matka on noin 2 km, samoin Herttoniemestä.
Hakalan katselulava kartalla
Tapahtuma on avoin kaikille. Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan verkkosivujen tapahtumakalenterista.
Tringalla on jäsenilleen käytössä kolme yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerralla enintään kolmeksi päiväksi. Näitä voi myös varata etukäteen. Kaksi kaukoputkista sijaitsee Helsingin Viikissä Lintuvarusteessa (Koetilantie 1 B 5) ja yksi Ruoholahdessa Foto Fennicassa (Itämerenkatu 16). Kiikarit sijaitsevat Lintuvarusteessa ja Foto Fennicassa. Kaukoputkien ja kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainakaukoputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.
Tiedustelut: opastuksetÄTtringa.fi

Haltialan-Niskalan retki
2025-08-31 10:00 - 13:00
Haltialan-Niskalan retkellä tehdään rauhallinen 3-5 kilometrin mittainen kävelylenkki Haltialan tilan peltoja halkovilla helppokulkuisilla kävelyteillä. Havainnoidaan loppukesän lintuja. Monella lintulajilla syysmuutto on jo täydessä vauhdissa.
Retkelle tulee ilmoittautua (ks. alempana).
Katso retkitiedot Tringan tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleisohjeita retkistä.
Kenelle: Retki on vain Tringan jäsenille, enintään 20 osallistujaa. Retkelle ei ole jonotusta.
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Pyry Laurikka
Retken lähtö klo 10, Torpparinmäenpolku Torpparinmäen päiväkodin vieressä. Huom! Laamannintien suunnalta ajo Torpparinmäenpolkua on autoilta kielletty.
Lähtöpaikka kartalla
Retken päättyminen noin klo 13
Ilmoittautuminen alkaen 3.8. klo 8, viimeistään 28.8. seuraavan linkin kautta:
https://tringa.tapahtumiin.fi/fi/events/e/haltialan-niskalan-retki/685fa56e3b09def50f8b456e
Peruthan ilmoittautumisesi ellet pääsekään retkelle. Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut ja ilmoittautumisen peruminen: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Aamupäivä Hangon lintuasemalla - opastus lintuharrastajille
2025-08-31 09:00 - 12:00
Lähde Hangon lintuasemalle seuraamaan lintujen syysmuuttoa! Aamupäivä vietetään lintuaseman oppaan seurassa yhdellä maamme tunnetuimmista lintupaikoista syksyn muuttolintuja havainnoiden ja lintujen määritykseen keskittyen. Opastus kestää noin 3 tuntia ja mukaan mahtuu 12 lintuharrastajaa.

Oppaana: Aki Aintila
Kokoontuminen: Tulliniemen luontopolun eteläpään näköalakalliolla paikalla, jossa kaksi retkipöytää. Tapaamispaikalle on luontopolun alusta noin 3,7 kilometrin kävelymatka. Näköalapaikka kartalla: Uddskatanin näköalapaikka
Opastuksen kesto: klo 9.00 – 12.00
Opastuksen hinta: 30€ Aikuinen; 15€ lapsi (7-18v).
Ilmoittautuminen: Ilmoittautudu mukaan Hangon lintuaseman verkkokaupassa, osallistumismaksu maksettava ilmoittautumisen yhteydessä. Koska verkkokaupassa on saatavilla useita retkiä, muistathan valita oikean päivämäärän!
Lisätietoja: Aamupäivä Hangon lintuasemalla -opastus lintuharrastajille
Tiedustelut: opastukset(ät)halias.fi

Suomen luonnon päivän kävelyretki Suomenojalla
2025-08-30 12:00 - 15:00
Suomen luonnon päivän Suomenojan retkellä kuljetaan leppoisasti Suomenojan altaan ympäri ja tarkkaillaan loppukesän linnustoa. Kiikareista on retkellä hyötyä, joten ota ne mukaan, jos sinulla sellaiset on. Kulkuväylät alueella ovat helppokulkuisia.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.
Tringan retket: tietoja ja ohjeita

Kenelle: Retki on avoin kaikille, enintään 25 osallistujaa. Retki soveltuu hyvin myös lintuharrastuksen vasta-alkajille.
Retkimaksu: maksuton
Oppaana: Jaakko Aarniala
Retken lähtö klo 12, Suomenoja/Finnoonlahti
Lähtöpaikka kartalla
Retken päättyminen noin klo 15, sama paikka
Ilmoittautuminen alkaen 3.8. klo 8, viimeistään 28.8. seuraavan linkin kautta:
https://birdlife-lv.creamailer.fi/survey/sv8zb5chmijob
Peruthan ilmoittautumisesi ellet pääsekään retkelle. Retkelle ei ole jonotusta. Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Jätäthän koiraystäväsi kotiin.
Tiedustelut ja ilmoittautumisen peruutus: opastukset(ÄT)tringa.fi
Voit jättää palautetta Tringan retkestä oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Suomen luonnon päivän Haltialan kävelyretki
2025-08-30 10:30 - 13:00
Haltialan-Niskalan alue Keskuspuiston pohjoisosassa on monipuolinen linturetkikohde peltoineen, metsineen ja joenvarsineen. Lintutilanteen mukaan retkellä joko kierrellään Haltialan peltoteillä tai havainnoidaan enemmän muuttoa Kellarimäentiellä. Esim. varpushaukoilla on näihin aikoihin muutto käynnissä. Kävelyä kertyy 2-5 km helppokuluisilla väylillä. Kaukoputkesta on retkellä hyötyä mutta ilmankin pärjää oikein hyvin. Jätäthän koiraystäväsi kotiin.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue myös yleiset retkiohjeet:

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Juha Salin
Retken lähtö: Klo 10.30, Haltiala/Laamannintien pysäköintialue Vantaanjoen ylittävän Haltialansillan länsipuolella
Lähtöpaikka kartalla
Retken päättyminen: Noin klo 13, sama paikka
Ilmoittautuminen ja retkimaksu: Alkaen 3.8. klo 8, viimeistään 28.8. seuraavan linkin kautta:
https://tringa.tapahtumiin.fi/fi/events/e/haltialan-kavelyretki/68418cf9e8f97ce62a8b456d
Ilmoittautumisen peruminen: Lähetä peruutuksesta sähköposti: opastukset(ÄT)tringa.fi. Enintään 15 € retkimaksuja ei palauteta. Retkelle ei ole jonotusta.
Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Kahlaajaretki Helsingin ulkoluodoille
2025-08-30 07:30 - 12:00
Elo–syyskuu on erinomaista aikaa kahlaajahavainnoille. Vanhojen kahlaajien muutto on jo pääosin ohi, mutta nuoria yksilöitä riittää aina lokakuulle asti. Helsingin länsipuolen ulkoluodot ovat tunnettuja kahlaajien levähdyspaikkoina.Retkellä on tarkoitus kiertää läntisiä luotoja aina sisäisen aluevesirajan tuntumaan. Tavoitteena on tarkastella merellä ja luodoilla lepääviä lintuja. Retkelle osallistuminen edellyttää omatoimista otetta havainnoitiin. Kiikarit ja kamera ovat parhaat havainnointivälineet. Kaukoputkelle ei ole vallitsevissa olosuhteissa käyttöä. Alus on kapea ja liikkuminen siellä on merenkäynnin vuoksi hankalaa. Myös kuuluvuus on moottorimelusta johtuen rajoittunutta. Retkelle osallistuvien on siis varauduttava optimiolosuhteista poikkeavaan toimintaympäristöön.
Säävaraus. Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet: Retkiohjeita
Kenelle: Retki on vain Tringan jäsenille, enintään 20 osallistujaa
Retkimaksu: 90 €. Retkimaksu sisältää opastuksen, tilausvenekuljetuksen FRS Finlandin aluksella ja tapaturmavakuutuksen retken ajan.
Oppaana: Mikko Salonen
Retken lähtö klo 7.30, Kauppatori, Keisarinluodonlaituri, Korkeasaaren lähtölaiturin ja Suomenlinnan lähtölaiturin välissä.
Lähtöpaikka kartalla
Retken päättyminen viimeistään klo 12
Ilmoittautuminen ja retkimaksu alkaen 3.8. klo 8, viimeistään 15.8. seuraavan linkin kautta:
https://tringa.tapahtumiin.fi/fi/events/e/kahlaajaretki-lansi-helsingin-merialueille/684a9a9839a23f27598b456b
ILMOITTAUTUMISAIKAA JATKETTU 28.8. ASTI
Ilmoittautumisen peruminen: Lähetä peruutuksesta sähköposti: opastukset(ÄT)tringa.fi
Mikäli perut osallistumisesi viimeistään 15.8., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 16.8. tai sen jälkeen, tai et tule retkelle, jolle olet ilmoittautunut, retkimaksua ei palauteta.
Tiedustelut, ilmoittautuminen jonoon: opastukset(ÄT)tringa.fi
Mikäli jonoon ilmoittautuu vähintään 16 henkilöä, on mahdollista järjestää vastaava retki myös sunnuntaina 31.8.
Voit jättää palautetta Tringan retkestä oheisella lomakkeen kautta: retkipalautelomake. Hyödynnämme palautetta tulevien retkien suunnittelussa.

Merilintumatka Asturiaan ja Galiciaan TÄYNNÄ
2025-08-30 - 2025-09-07
Lähde mukaan seuraamaan liitäjien liitelyä ja korppikotkien kaartelua! Tällä opastetuilla retkellä Espanjan luoteisosiin on luvassa meri- ja vuoristolintuja. Ja kaikkea siltä väliltä.
Lennämme suoralla Finnairin lennolla Madridiin iltapäivällä 30.8. Helsingistä. Majoitumme illaksi Madridin lähelle. Aamiaisen jälkeen lähdemme ajelemaan pohjoiseen kohti Oveidoa. Oveidossa yövymme kaksi yötä 31.8.-2.9.. Vietämme kokonaisen päivän kaikessa rauhassa Pico de Europan vuoristossa. Ylhäällä on mahdollista nähdä neljä korppikotkalajia, alppinaakka, alppivaris, alppirautiainen ja muita vuoristolintuja. Alempana mm. iberiantiltaltti ja iberianvihertikka ovat hyvin todennäköisiä. 2.9. illalla asetumme taloksi Porto de Bares -nimiseen kylään lähelle staijipaikkaa Estaca de Baresia. Vietämme siellä neljä yötä.
3.-5.9. kuluvat hyvin rauhallisesti, sillä staijailemme kolme päivää merilintuja kaukoputkillamme Espanjan pohjoiskärjessä Estaca de Baresin kuuluisalla merilintustaijipaikalla, ja retkeilemme vain aivan sen lähiympäristössä. EB:n länsipuolella avautuu Atlantti ja itäpuolella Biskajanlahti. Rauhallisetkin muuttopäivät ovat suomalaiselle mielenkiintoisia, mutta hyvät menevät jo tajunnan rajamaille. Paikan pikkuliitäjän päiväennätys on 60.000 lintua (9.9.2017) ja muidenkin lajien ennätyssummat ovat hilpeitä. Syyskuun alku on monipuolista merilintuaikaa ja hyvinä muuttopäivinä retkellämme liitäjien määrä voi nousta tuhansiin yksilöihin. Liitäjien lisäksi ohi muuttaa runsaasti suulia, kihuja ja hyvällä onnella vaikkapa tiiralokki tai viistäjä. Ja oikein hyvällä onnella – ties mitä! Esimerkiksi etelämantereenkihu on havaittu alueella lukuisia kertoja ja on paljastunut yleisemmäksi kuin on luultukaan. Havaitsimme viime retkellä mm. seitsemän lajia liitäjiä.
Teemme yhtenä noista päivistä veneretken ulkomerelle, jossa houkuttelemme merilintuja chumilla. Keijuista merikeiju on todennäköinen, etelänkeiju mahdollinen. Samalla näemme muita merilintuja ja delfiinejä. Meriretki sisältyy hintaan.
6.9. siirrymme peltoalueiden lintuja katsellen Madridiin, jossa vietämme vielä yhden hotelliyön. 7.9. aamupäivällä lento Helsinkiin, jossa olemme klo 15.25.
Tietoja matkasta
Henkilömäärä
Mukaan mahtuu kuusi Tringan jäsentä.
Hinta
Retkihinta 2490 € sisältää suorat lennot Helsingistä Madridiin ja takaisin, majoitukset, meriretken mukavalla aluksella, kaikki ruokailut, kuljetukset ilmastoidulla pikkubussilla ja oppaan palvelut. Lisämaksusta yhden hengen huone. Hintaan sisältyy 2% linnustonsuojelun tukimaksu ja 2% ilmastokompensaatiomaksu. Retkeltä mahdollisesti yli jääneet rahat käytetään Tringan harrastus- ja suojelutoimintaan. Koko retkimaksu maksetaan viimeistään 5.1.25.
Opastus
Retken oppaana toimii Petro Pynnönen/ No Bird Tours.
Majoitus
Matkalla Galiciaan ja takaisin majoitumme tavallisissa pikkuhotelleissa kahden hengen huoneissa. Näihin kuuluu aamiainen. Porto de Baresin pikkukylässä tai sen lähistöltä vuokraamme talon, jossa majoitumme kahden hengen huoneissa. Talossa on yhteinen olohuone ja keittiö. Aamiaisen teemme itse, sillä koko kylässä ei ole majoituspaikkaa, josta saisi aamiaista.
Ruokailu
Syömme aamiaiset joko hotellilla tai valmistamme itse. Päivällä käymme kevyellä lounaalla ja iltaisin syömme ravintoloissa. Galician rannikkokylien ruokatarjonta on usein meren antimia ja niitä voi todellakin suositella! Kaikki ruokailut ja juomavedet kuuluvat matkan hintaan.
Sää
Madridissa ja mantereella syyskuun alussa on vielä lämmintä, +25C, mutta aamuisin on viileää. Aamuisella vuorella on hyvin koleaa. Atlantin rannikolla on tuulenpitävä takki aamuisin tarpeen, päivällä pärjää jo kevyemmällä varustuksella. Lämpötila on päivisin noin kahdenkymmenen asteen tienoilla. Sadetta voi tulla rajustikin. Eli sää on Galiciassa elo-syyskuussa kuin kesällä Suomessa.
Matkaehdot
Lähtijöiden tulee olla Tringan jäseniä. Tringa pidättää oikeuden hinnan- ja mahdollisiin ohjelmanmuutoksiin. Matka ei ole valmismatka, joten Tringa ei vastaa mahdollisista peruutuksesta syntyvistä kustannuksista. Henkilökohtainen matkavakuutus on pakollinen.
Ilmoittautuminen
Retkipaikka annettiin ennakkovarauksella ensisijaisesti heille, jotka olivat ilmoittautuneet vastaavalle v. 2024 retkelle, joka peruttiin. Kuudesta retkipaikasta jäi kaikkien varattavaksi tästä syystä enää 2 retkipaikkaa. Jotta kaikilla olisi tasapuoliset mahdollisuudet päästä mukaan retkelle (eikä varauksen onnistuminen riippuisi esim. siitä, toimiiko varaushetkellä Eventio-verkkokauppa, jota Tringa yleensä käyttää maksullisten retkien varauksiin), retkelle ilmoittaudutaan sähköpostilla.
Jäljellä olevat 2 retkipaikkaa arvotaan kaikkien sähköpostilla ilmoittautuneiden kesken 5.1.2025. Viimeinen ilmoittautumispäivä on 4.1.2025. Lähetä ilmoittautumissähköposti osoitteeseen
opastuksetÄTtringa.fi
Mikäli lähdet matkalle vain siinä tapauksessa, että mukaan mahtuu puoliso tai tietty kaveri, ilmoita hänen nimensä viestissäsi. Ilmoita myös haluatteko siinä tapauksessa 2 hengen huoneen vai 2 x 1 hengen huoneen. Kahden vapaan retkipaikan lisäksi arvotaan retken jonotusjärjestys.
Peruutus
Ilmoita peruutus: opastuksetÄTtringa.fi
Maksupalautusta retkimaksusta voit saada vain siinä tapauksessa, että tilallesi saadaan toinen lähtijä. Tällöin maksettavaksi jää Tringan taloudenhoitajan toimistokulut 15 € + lentolipun nimen vaihdosta koituvat kulut.
Saat sairastumistapauksessa vakuutusyhtiötä varten Tringalta todistuksen maksetusta retkimaksusta.
Tiedustelut
Petro Pynnönen: p. 0400817125 tai nobirdtoursÄTgmail.com
opastuksetÄTtringa.fi

Ilmoittautuminen jonoon ja peruutuspaikat: opastuksetÄTtringa.fi

Retkipalaute: opastuksetÄTtringa.fi

Itämeren iltarastit Lapinlahdessa
2025-08-28 17:30 - 19:30
Itämeri-päivän iltarasteilla Lapinlahdessa on monenlaista toimintaa. Linturastilla tähyillään vesilintuja ja opitaan lintujen elintavoista. Tapahtuman järjestävät yhteistyössä Helsy, Uudenmaan piirin Itämeri-ryhmä, Lapinlahden Lähde, Natur och Miljö, Anarkistimartat ja Tringa. Koko ohjelma Helsingin Luonnonsuojeluyhdistyksen verkkosivuilla:
Itämeren Iltarastit

Kenelle: Tapahtuma on avoin kaikille, ohjelmaa on koko perheelle. Tapahtuma on maksuton.
Linturastin oppaana: Hannu Varkki
Tapahtumapaikka: Fahlanderin puistokuja/Lapinlahden Lähde, laiturialue ja puisto
Tapahtumapaikka kartalla
Ei ilmoittautumista

Töölönlahden linnut ennen ja nyt
2025-08-28 16:00 - 19:30
Tringa osallistuu John Nurminen -säätiön vuosittain järjestämään Itämeri-päivään järjestämällä Töölönlahdella kaksi kaikille avointa, maksutonta opastettua lintukävelyä teemalla Töölönlahden linnut ennen ja nyt. Kävelyjen oppaana toimii aiheeseen perehtynyt Eero Haapanen. Kävelyreitti lahden länsirannalla on esteetön. Kävelyille ei tarvitse ilmoittautua ennalta. Jos sinulla on kiikarit, ota mukaan!

KÄVELY 1 klo 16-17.30
KÄVELY 2 klo 18-19.30
Lähtöpaikka: Töölönlahden eteläranta Pikku-Finlandian pohjoisosan terassin tuntumassa.
Lähtöpaikka kartalla
Itämeri-päivän verkkosivut
Katso tapahtumatiedot Tringan verkkosivujen tapahtumakalenterista vielä edeltävänä iltana mahdollisten viime hetken muutosten varalta.
Tiedustelut: opastuksetÄTtringa.fi
Palaute: Voit halutessasi lähettää tapahtumasta palautetta: opastuksetÄTtringa.fi

Viikin retki
2025-08-25 17:30 - 20:00
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Viikin retkellä tarkkaillaan loppukesän lintuja Viikin pelloilla ja Vanhankaupunginlahdella.
Kävelyä retkellä kertyy 3-5 km. Kaukoputkesta on hyötyä mutta kiikareillakin pärjää hyvin.
Kävelyä kertyy helppokulkuisia väyliä 4-5 km.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.

Kenelle: Retki on vain Tringan jäsenille, enintään 20 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Aapo Salmela
Retken lähtö klo 17.30, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen: Noin klo 20
Ilmoittautuminen ja retkimaksu alkaen 3.8. klo 8, viimeistään 23.8. seuraavan linkin kautta:
https://tringa.tapahtumiin.fi/fi/events/e/viikin-retki/68444deeda7d16e6948b4567
Retkelle ei ole jonotusta.
Peruthan ilmoittautumisesi ellet pääsekään retkelle.
Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruminen ja retkipalaute: opastuksetÄTtringa.fi

Lintuopastus Lammassaaren katselulavalla (oli Hakalan lavalla)
2025-08-24 13:00 - 15:00
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Tringa on hoitanut lahden ruovikkoalueita aktiivisesti viime vuosina yhteistyössä kaupungin kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Lammassaaren katselulava sijaitsee Vanhankaupunginlahden Lammassaaressa. Kulku Katariina Saksilaisen kadun eteläpäästä Pornaistenniemen kautta pitkospuureittiä Lammassaareen. Saareen tultuasi seuraa opasteita. Matkaa on noin 1,5 km. Lintulavalle on esteetön reitti. Pornaistenniemessä on lyhyt mäki, mutta avustajan kanssa pyörätuolilla kulku onnistuu.
Lammassaaren katselulava kartalla
Tapahtuma on avoin kaikille. Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan verkkosivujen tapahtumakalenterista.
PÄIVITYS 21.8. OPASTUS ON SIIRTYNYT PIDETTÄVÄKSI LAMMASSAAREN LINTUTORNISSA HAKALAN NIITTOTALKOIDEN VUOKSI
Tringalla on jäsenilleen käytössä kolme yhdistyskaukoputkea ja viidet kiikarit. Tringan jäsenet voivat lainata kaukoputkia ja kiikareita maksutta kerralla enintään kolmeksi päiväksi. Näitä voi myös varata etukäteen. Kaksi kaukoputkista sijaitsee Helsingin Viikissä Lintuvarusteessa (Koetilantie 1 B 5) ja yksi Ruoholahdessa Foto Fennicassa (Itämerenkatu 16). Kiikarit sijaitsevat Lintuvarusteessa ja Foto Fennicassa. Kaukoputkien ja kiikareiden varaustilannetta voi tiedustella soittamalla Lintuvarusteeseen tai Foto Fennicaan tai kysymällä paikan päällä. Kaukoputkea tai kiikareita lainatessa kannattaa varautua esittämään henkilöllisyystodistus. Lainakaukoputkea ja -kiikareita tulee kohdella erityisellä varovaisuudella, ja mahdollisista vioista kertoa heti niitä palauttaessa.
Tiedustelut: opastuksetÄTtringa.fi

Yyterin kahlaajaretki
2025-08-23 06:30 - 20:30
Porin Yyteri on Suomen ykköskahlaajapaikka. Katseltavaa riittää koko päiväksi. Täällä jos missä pääsee tutustumaan sirrien, viklojen, kuirien ja kurmitsojen mitä moninaisimpaan pukujen kirjoon. Lisäksi väriä ja ääntä tuovat ristisorsat ja muut paikalliset erikoisuudet. Yyterin lietteiden lisäksi kierrellään muilla alueen lintupaikoilla olosuhteiden ja lintutilanteen mukaisesti. Kävelyä kertyy noin 7 km. Maasto on kuitenkin helppoa ja pääkohteeseen pääsee pitkospuita pitkin. Meno- ja paluumatkalla pysähdytään kahvilassa, jossa voi myös täydentää eväitä.
Retkitietoja päivitetään mm. vedenkorkeustiedoilla muutama päivä ennen retkeä. Vedenpinnan ollessa korkealla saappaat on hyvä jalkinevalinta.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue yleiset retkiohjeet täältä:

Kenelle: Retki on vain Tringan jäsenille. Enintään 40 osallistujaa.
Oppaana: Olli Keskikallio, Tuomas Kervinen, Nico Niemenmaa, Susanna Viukari
Retkimaksu: Tringan jäsen 72 €. Tringan jäsen/Alle 18-v./opiskelija/työtön 52 €. Maksu sisältää opastuksen, kuljetuksen tilausbussilla ja tapaturmavakuutuksen retken ajan.
Retken lähtö: Klo 6.30 Kiasman matkailuliikenteen pysäkki, Mannerheiminaukio 2
Lähtöpaikka kartalla
Retken paluu: Viimeistään klo 20.30, todennäköisesti aiemmin
Ilmoittautuminen ja retkimaksu: alkaen 3.8. klo 8, viimeistään 13.8. seuraavan linkin kautta:
https://tringa.tapahtumiin.fi/fi/events/e/yyterin-kahlaajaretki/67ea76a24ed60750048b456b
ILMOITTAUTUMISAIKAA JATKETTU 20.8. ASTI
Ilmoittautumisen peruminen: Lähetä peruutuksesta sähköposti: opastukset@tringa.fi
Mikäli perut osallistumisesi viimeistään 13.8., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 14.8. tai sen jälkeen, tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastukset@tringa.fi
Tiedustelut: opastuksetÄTtringa.fi
Retkipalaute: Voit lähettää palautetta retkestä: opastuksetÄTtringa.fi

Niittotalkoot Helsingin Vanhankaupunginlahdella
2025-08-23 - 2025-08-24
Tringa järjestää niittotalkoot Helsingin Vanhankaupunginlahdella 23. – 24.8.2025. Talkoissa ennallistetaan Vanhankaupunginlahden IBA-alueen rantaniittyjä ja parannetaan näin alueella pesivien ja ruokailevien lintujen elinympäristöä. Olet tervetullut mukaan!
Talkoot pidetään säävarauksella. Myös meriveden korkeus vaikuttaa rantaniityillä työskentelyyn. Tarkista siis ajantasaiset tiedot täältä tapahtumakalenterista vielä talkoiden alla. Ilmoittautuneille tiedotamme mahdollisista muutoksista sähköpostitse. Talkoiden alustava aikataulu:
Lauantaina 23.8. kokoontuminen aamulla klo 9 alkaen Hakalanniemen uudella lintulavalla. Paikalle voi saapua myöhemminkin päivän aikana — jokainen voi osallistua oman aikataulun ja jaksamisen mukaan. Hakalan lava toimii tukikohtana koko päivän ja lavalta näkee, missä talkooporukka työskentelee. Talkoot päättyvät lauantaina noin klo 16.
Sunnuntaina 24.8. kokoontuminen klo 10 alkaen Purolahden lintulavalla (ei siis Purolahden lintutornilla, vaan pohjoisemmalla lavalla). Talkoot päättyvät sunnuntaina sää- ja työtilanteen mukaan klo 16 mennessä. Purolahden lavan ympäristössä on tarjolla pajukon ja muun vesakon raivauksen lisäksi vieraskasvien (mm. jättipalsami) kitkemistä.
Talkoopaikalle on noin 25 minuutin kävelymatka Gardenian parkkipaikalta (Koetilantie 1), jonka lähistölle pääsee oman auton lisäksi myös julkisilla (esim. pikaratikka 15; bussit 78, 57 jne). Fillarilla pääsee toki suoraan Hakalan lintulavalle asti.
Tringa tarjoaa talkoiden osallistujille työvälineet, talkoovakuutuksen sekä pientä talkooevästä. Aikaisempi kokemus vastaavanlaisista talkoista ei ole välttämätöntä, uudet talkoolaiset opastetaan töihin.
Ilmoittautumien: Ilmoittaudu mukaan oheisesta linkistä: Tringan talkooilmoittautuminen (klikkaa tästä). Tarvittaessa ilmoittautumistietoja voi muokata (saman lomakkeen kautta) vielä ennen talkooviikonloppua. Ilmoittautuneille lähetetään sähköpostitse tarkempia ohjeita.
Lue edellisvuosien talkooraportit tästä: VKL-talkoot 2024 ja VKL-talkoot 2023.
Tiedustelut: toimisto(ät)tringa.fi
Kuva © Soile Suhonen

Pihlajasaaren retki
2025-08-18 15:00 - 19:00
Pihlajasaaren loppukesän retkellä kierretään Itäinen Pihlajasaari ja Läntinen Pihlajasaari. Retkellä havainnoimme viimeisiä pesimälintuja, tukkakoskelon ja nuolihaukan poikueita, laiturin alla pesiviä haarapääskyjä, pusikoissa piileskeleviä muuttavia nuoria lintuja. Retken opas Eero Haapanen kertoo myös 1800-luvun linturetkistä Pihlajasaareen. Näitä teki mm. Magnus von Wright.
Retkelle tulee ilmoittautua (ks. alempana). Muistathan perua ilmoittautumisesi ellet pääsekään retkelle. Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet:

Kenelle: Retki on vain Tringan jäsenille, enintään 15 osallistujaa
Retkimaksu: 20 €. Lisäksi Pihlajasaaren lautan maksu (6,30 € eläkeläiset, lapset/9,30 € aikuiset), jonka jokainen huolehtii itse. Osta lippu mieluiten etukäteen JT-Linen verkkokaupasta:
https://jtline.shop.crd.fi/
Oppaana: Eero Haapanen
Retken lähtö klo 15, Ruoholahden vesibussilaituri Ravintola Faron vieressä, lähellä Ruoholahden metroasemaa (osoite Kellosaarenranta 10)
PÄIVITYS 18.8. VESIBUSSI LÄHTEE VASTA KLO 15.30 (MUUTTUNUT AIKATAULU)
Pihlajasaareen pääsee myös Kaivopuiston Merisatamasta, Merisatamanranta 10, Cafe Carusellin vierestä klo 15 lähtevällä vesibussilla, joka tulee samalle laiturille kuin Ruoholahdesta tuleva vesibussi. Jos menet tällä.
Retken paluuvesibussi Ruoholahteen lähtee Pihlajasaaresta klo 18.40.
Ilmoittautuminen ja retkimaksu 20 € alkaen 3.8. klo 8, viimeistään 14.8. seuraavan linkin kautta:
https://tringa.tapahtumiin.fi/fi/events/e/pihlajasaaren-retki/6849ac8323d0cbfd1c8b456c
Retkelle ei ole jonotusta.
Peruthan ilmoittautumisesi ellet pääsekään retkelle.
Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus, kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruminen ja retkipalaute: opastuksetÄTtringa.fi

BirdLife Suomen Lintumessut Viikissä
2025-08-16 10:00 - 16:00 | Gardenia, Viikki, Koetilantie 1, Helsinki, Suomi
BirdLife Suomen lintumessut järjestetään Helsingin Viikissä lauantaina 16. elokuuta, klo 10-16. Tapahtuma on kaikille avoin ja maksuton.
Tringa on mukana messuilla ja tarjoaa tapahtuman osallistujille mm. opastettuja lintukävelyitä. Tarkempia tietoja messujen ohjelmasta ja Tringan opastuksista sekä tapahtuman aikatauluista päivitetään Tringan tapahtumakalenteriin kesän aikana.
Lisätietoja: BirdLife Suomen Lintumessut

Lintumessupäivän Viikin aamuretki 2
2025-08-16 08:00 - 10:00
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita. Alue houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Tringa on viime vuosina hoitanut aktiivisesti ruovikkoalueita yhteistyössä Helsingin kaupungin kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Lintumessupäivän aamuretkellä kuljetaan retken lähtöpaikalta Hakalantieltä muutaman kilometrin lenkki Viikin koetilan peltojen ympäristössä. Retken teemana on kosteikot lintujen kannalta. Retkellä mukana oleva Tringan suojelusihteeri Juho Leppänen kertoo, miksi alueen luontoa on muokattu niin että ollaan saatu lisää kosteikkoja. Hän esittelee myös Tringan kosteikkokampanjaa.
Retkelle tulee ilmoittautua (ks. alempana). Muistathan perua ilmoittautumisesi ellet pääsekään retkelle. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Lintumessupäivänä messualueelta ei välttämättä löydy autolle pysäköintipaikkaa aivan retken lähtöpaikan läheltä, huomioi tämä aikatauluissasi.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on avoin kaikille, enintään 25 osallistujaa.
Retkimaksu: Maksuton
Oppaana: Olli Keskikallio ja Juho Leppänen
Retken lähtö: Klo 8, Hakalantie, hiekkatien alku kivinavetan kohdalla
Lähtöpaikka kartalla
Retken päättyminen: Noin klo 10, sama paikka
Ilmoittautuminen: alkaen 3.8. klo 8, viimeistään 14.8. seuraavan linkin kautta:
https://birdlife-lv.creamailer.fi/survey/khnyhy0kgkbmz
Tiedustelut ja retkipalaute: opastukset@tringa.fi

Lintumessupäivän Viikin aamuretki 1
2025-08-16 07:00 - 10:00
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita. Alue houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Tringa on viime vuosina hoitanut aktiivisesti ruovikkoalueita yhteistyössä Helsingin kaupungin kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Lintumessupäivän aamuretkellä tarkkaillaan lintuja Viikin pelloilla ja Vanhankaupunginlahdella Purolahden ja Hakalanniemen katselupaikoilla.
Retkelle tulee ilmoittautua (ks. alempana). Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Lintumessupäivänä messualueelta ei välttämättä löydy autolle pysäköintipaikkaa aivan retken lähtöpaikan läheltä, huomioi tämä aikatauluissasi.
Katso retkitiedot Tringan tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on avoin kaikille, enintään 25 osallistujaa.
Retkimaksu: Maksuton
Oppaana: Nadja Weisshaupt ja Susanna Viukari
Retken lähtö: Klo 7, Hakalantie, hiekkatien alku kivinavetan kohdalla
Lähtöpaikka kartalla
Retken päättyminen: Noin klo 10, sama paikka
Ilmoittautuminen: alkaen 3.8. klo 8, viimeistään 14.8. seuraavan linkin kautta:
https://birdlife-lv.creamailer.fi/survey/edinidiaclork
Tiedustelut ja retkipalaute: opastuksetÄTtringa.fi

Opastettu kierros Hangon lintuasemalla
2025-08-06 12:00 - 13:30, 2025-07-30 12:00 - 13:30, 2025-07-16 12:00 - 13:30, 2025-07-09 12:00 - 13:30
Lähde opastetulle kierrokselle Hangon lintuasemalle! Suomen mantereen eteläsimmässä kärjessä on seurattu ja tutkittu lintujen muuttoa jo yli 40 vuoden ajan. Opastettu kierros yleisöltä muutoin suljetulla lintuaseman alueella kestää noin 1,5h ja sen voi varata verkkokaupastamme.
Oppaana: Juho Tirkkonen
Kokoontuminen: Tulliniemen luontopolun eteläpään näköalakalliolla paikalla, jossa kaksi retkipöytää. Tapaamispaikalle on luontopolun alusta noin 3,7 kilometrin kävelymatka. Näköalapaikka kartalla: Uddskatanin näköalapaikka
Opastuksen kesto: klo 12.00 – 13.30
Opastuksen hinta: 15€ Aikuinen; 7,50€ lapsi (7-18v).
Ilmoittautuminen: Ilmoittautudu mukaan Hangon lintuaseman verkkokaupassa, osallistumismaksu maksettava ilmoittautumisen yhteydessä. Koska verkkokaupassa on saatavilla useita retkiä, muistathan valita oikean päivämäärän!
Lisätietoja: Opastetut kierrosket Hangon lintuasemalla
Tiedustelut: opastukset(ät)halias.fi

Nuorten retki Hangon lintuasemalle
2025-07-23 - 2025-07-25 | Hangon lintuasema, Tulliniemi, Hanko, Finland
Oletko n. 12–25-vuotias lintujen ystävä, kiinnostaisiko kesäinen retki yhdelle Suomen kuuluisimmista lintupaikoista? Tervetuloa mukaan parin vuorokauden mittaiselle nuorten linturetkelle Hangon lintuasemalle!
Heinäkuun loppupuolella vanhojen kahlaajien ja ensimmäisten hyönteissyöjien syysmuutto on jo käynnissä. Lintuaseman alueella sijaitseva Gåsörsudden kerää sopivalla säällä muutolla levähtäviä kahlaajia ja rantalintuja.
Tällä Tringan retkellä osallistujat pääsevät tutustumaan lintuaseman arkeen, niin muuton havainnoinnin kuin lintujen rengastuksenkin kautta. Päivät voivat olla pitkiä aikaisin sarastavan aamun takia, mutta kokemukset tulevat olemaan sitäkin huikeampia! Lintuasemalle kuljetaan ja palataan takaisin yhdessä Helsingistä junalla. Lähtö keskiviikkona 23.7. iltapäivällä ja takaisin Helsinkiin palataan perjantaina 25.7. alkuillasta. Retken oppaana toimivat kokeneet lintuharrastajat Juho Tirkkonen ja Juho Jolkkonen. Majoittuminen tapahtuu lintuasemarakennuksessa ja/tai halutessaan aseman pihalla teltassa. Lue retkikertomus viime vuoden vastaavalta retkeltä.
Retki on osallistujille maksuton, mukaan mahtuu noin 10 retkeläistä. Etusijalla ovat ne nuoret, jotka eivät ole aikaisemmin vierailleet lintuasemalla. Tringa tarjoaa osallistujille junamatkat (Hki – Hanko – Hki) sekä majoituksen lintuasemalla. Tringa tarjoaa myös retken ruuat, jotka valmistetaan yhdessä lintuaseman keittiössä. Hankoon on mahdollista saapua myös omalla kyydillä tai hypätä mukaan matkan varrelta.
Ilmoittautuminen: ti 15.7. mennessä verkkoilmoittautumisen kautta: Nuorten retki Hangon lintuasemalle (klikkaa tästä)
Kysy lisätietoja retkestä sähköpostilla oppaalta, Juho Tirkkoselta: tirkkoju@gmail.com

Aspskärin retki PERUUTUSPAIKKOJA TARJOLLA
2025-06-28 07:00 - 19:00
Tringalaisten kestosuosikkiretki, retki Aspskärille on tänäkin vuonna Tringan retkiohjelmassa. Meriretkellä tarjoutuu mahdollisuus havaita Suomessa vähälukuisia ruokkilintuja: ruokkeja, etelänkiisloja ja riskilöitä. Merimatkan aikana voi kiikareihin osua yllätyksiä.
Venematka kohti Aspskärin luonnosuojelualuetta alkaa Kotkan Sapokasta. Lintuja tarkkaillaan koko matkan ajan alukselta. Alus pysyttelee luonnonsuojelualueen ulkopuolella. Laivamatkan kesto on noin kuusi tuntia. Tuulen aiheuttama merenkäynti ja laivan moottorin aiheuttama tärinä keikuttavat venettä, joten kaukoputkea ei ole tarpeen ottaa mukaan, eikä kannelle kaukoputkia juuri mahtuisikaan.
Sapokkaan voi yhteiskuljetuksen sijaan tulla myös omalla autolla, mutta retkimaksu on sama riippumatta siitä, osallistuuko bussikuljetukseen vai ei. Mikäli tulet autolla, varaa retkipaikka normaalisti Evention verkkokaupan kautta ja ilmoita sitten sähköpostilla, ettet osallistu yhteiskuljetukseen: opastuksetÄTtringa.fi
Sapokan lähtöpaikka kartalla
Laivassa on koko venematkan ajan avoinna kahvila, josta voi ostaa juomia ja suolaista ja makeaa syötävää.
Paluumatkalla saatetaan bussilla vielä poiketa jollain lintupaikalla, mikäli mielenkiintoisia lintuja on tiedossa.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Laivamatka voi peruuntua lyhyellä varoitusajalla kovan tuulen vuoksi.
Lue yleiset retkiohjeet täältä:
Tringan retket: tietoja ja ohjeita

Kenelle: Retki on vain Tringan jäsenille. Enintään 46 osallistujaa.
Oppaana: Eero Haapanen, Tuomas Kervinen ja Susanna Viukari
Retkimaksu: Tringan jäsen 105 €, Tringan jäsen alle 18-v./opiskelija/työtön 75 €. Maksu sisältää opastuksen, kuljetuksen tilausbussilla ja tilausveneellä sekä tapaturmavakuutuksen retken ajan.
Retken lähtö: Lähtö klo 7.00. Kiasman matkailuliikenteen pysäkki, Mannerheiminaukio 2
Retken paluu: Paluu Kiasmalle viimeistään klo 19
Ilmoittautuminen ja retkimaksu alkaen 6.4.25. klo 8, viimeistään 15.6. seuraavan linkin kautta:
https://tringa.tapahtumiin.fi/fi/events/e/aspskarin-retki/67377d2b51fd51f13e8b4568
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Peruutus viimeistään 15.6., sinulle palautetaan maksamasi retkimaksu – (miinus) 15 €.
Peruutus 16.6. tai sen jälkeen tai et tule retkelle, jolle olet ilmoittautunut, retkimaksua ei palauteta.
Retkimaksu palautetaan kokonaan, mikäli retki sääolosuhteiden vuoksi peruuntuu.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Peruutuspaikalle ilmoittautuminen: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit halutessasi antaa retkestä retken jälkeen palautetta: opastuksetÄTtringa.fi

Lintuopastus Hakalan lavalla
2025-06-15 13:00 - 15:00, 2025-06-08 13:00 - 15:00

Laajalahden lintuopastus Elfvikin lintutornissa
2025-06-14 10:00 - 13:00
Lintuopastuksissa Tringan opas päivystää ilmoitetulla paikalla ja auttaa lintujen löytämisessä ja tunnistamisessa ja näyttää lintuja kaukoputkesta. Lintuopastukset soveltuvat hyvin aloitteleville lintuharrastajille. Oppaalta voi kysyä linnuista, lintuharrastuksesta ja Tringan toiminnasta.
Villa Elfvikin lintutorni on oivallinen paikka Laajalahden lintujen tarkkailuun. Lintutorni sijaitsee noin 700 metrin mittaisen Villa Elfvikin luontopolun varrella. Tornin vieressä on retkipöytä eväiden syömistä varten. Luontopolku on esteetön. Tornin ensimmäiselle tasolle pääsee myös pyörätuolilla tai lastenrattaiden kanssa. Laajalahden luonnonsuojelualue on osa Natura 2000 -verkostoa ja yksi Suomen merkittävimpiä lintukosteikoita. Parkkipaikka löytyy osoitteesta Elfvikintie 4. Laajalahdelle pääsee helposti myös julkisilla, sillä pikaratikka 15:lla on pysäkki Lahdenpohjassa. Pysäkiltä on matkaa Villa Elfvikin luontotalolle noin 800 metriä. Kehä I:n varrella on myös useita bussipysäkkejä, joilta pääsee kävellen Laajalahdelle.
Opastuspaikka kartalla.
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi

Helsinki-päivän Tringa-tapahtuma Töölönlahdella PERUTTU
2025-06-12 10:00 - 16:00
PÄIVITYS 11.6. Tapahtuma on sateen vuoksi peruttu. Vastaava tapahtuma pyritään järjestämään myöhemmin.
Tringa järjestää Helsinki-päivänä 12.6. lintutapahtuman Töölönlahdella. Tringalla on lahden rannalla Pikku Finlandian pohjoisterassilla esittelypöytä, jonka ääressä päivystää Tringan aktiiveja klo 10-16. Tervetuloa juttelemaan ja muistelemaan Töölönlahden lintuhavaintoja! Samalla voit osallistua arvontaan, jossa on palkintoina Pääkaupunkiseudun parhaat lintupaikat -kirja ja uunituore Tringan valkoviklotunnuksella kuvitettu retkimuki. Lapsille on lintutarroja.
Tapahtuman aikana pidetään kolme Töölönlahden lintuhistoria -aiheista noin tunnin kestoista suomenkielistä opastettua kävelyä. Kertomusten lomassa tähyillään lahden lintuja. Oppaana rauhallisilla kävelyillä on Eero Haapanen. Kävelyt alkavat Pikku-Finlandian pohjoisterassilta Tringan pöydän lähistöltä “Kävely alkaa tästä” -ständin luota klo 10.30, 12.30 ja 14.30. Kävelyn pituus on enintään 800 metriä. Reitti on esteetön.
Pikku-Finlandian syömisistä ja juomisista (ei koske alkoholituotteita) saa klo 11-16 15 % alennuksen, kun kertoo kassalle koodisanan “Tringa”.
Tapahtumassa on säävaraus. Kovalla sateella tapahtuma perutaan. Asiasta tiedotetaan Tringan tapahtumakalenterissa.
Kenelle: Tapahtuma on avoin kaikille, ei ilmoittautumista
Kävelyjen lähtöajat: 10.30, 12.30 ja 14.30
Tapahtumapaikka: Pikku Finlandian pohjoispääty
Tapahtumapaikka kartalla
TERVETULOA!

Mustilan arboretumin retki
2025-06-08 07:00 - 15:00
Elimäellä sijaitsevan Mustilan arboretumin retkellä tutustutaan arboretumin alkukesän lintuihin. Pääosassa ovat alkukesän laulajat. Kävelyä kertyy useampi kilometri metsäteitä ja -polkuja. Kaukoputkea ei tällä retkellä tarvita, keskitytään kuuntelemaan ja kiikaroimaan. Noin kolmen tunnin opastuskierroksen jälkeen arboretumissa on vielä 1,5 h omaa aikaa esim. käydä tutustumassa alueen kasveihin tai pistäytyä alueen kahvilassa.
Arboretum Mustila on Suomen vanhin ja suurin arboretum eli puulajipuisto. Vuodesta 1902 lähtien valtioneuvos A. F. Tigerstedtin perustamassa arboretumissa on koeviljelty koti- ja ulkomaisten puulajien kestäviä alkuperiä laajoissa tutkimusmetsiköissä ja ainutlaatuisessa metsäpuutarhassa. Mustila tunnetaan mm. eksoottisista havupuumetsiköistään sekä kesäkuussa kukkivista sadoista alppiruusuista ja atsaleoista. Alue on laaja, 120 ha, ja puistossa on eripituisia polkukierroksia.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on vain Tringan jäsenille. Enintään 20 osallistujaa
Oppaana: Juha Ojala
Retkimaksu: Tringan jäsen 95 €. Tringan jäsen Alle 18-v./opiskelija/työtön 75 €. Maksu sisältää opastuksen, kuljetuksen tilausbussilla, arboretumin sisäänpääsymaksun ja tapaturmavakuutuksen retken ajan.
Lähtöpaikka: Mellunmäen metroaseman vieressä oleva Neste Expressin piha, Mellunmäenraitio 1
Lähtöpaikka kartalla
Retkiaika: Lähtö klo 7. Paluu Mellunmäkeen klo 15 mennessä.
Ilmoittautuminen ja retkimaksu alkaen 6.4. klo 8, viimeistään 28.5. seuraavan linkin kautta:
https://tringa.tapahtumiin.fi/fi/events/e/mustilan-arboretumin-retki/67c890e67dc7afe73e8b456c
ILMOITTAUTUMISAIKAA JATKETTU 5.6. ASTI
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 28.5., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 29.5. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Retkipalaute: opastuksetÄTtringa.fi

Salmenkallion kehrääjäretki PERUTTU
2025-06-07 23:00 - 2025-06-08 01:30
PÄIVITYS 6.6. RETKI ON PERUTTU YÖLAULAJARETKELLE LIIAN KOVAN TUULEN VUOKSI
Vuosaaren itäpuolella, Salmenkallion-Vikkullan alueella on monina vuosina ollut kehrääjäreviiri. Tavoitteena onkin päästä kuulemaan kehrääjän surinaa. Retkellä kuunnellaan myös muita yölaulajia. Kävelyä kertyy noin 6 km hiekkateitä. Suojaava vaatetus, hyttysiä luvassa.
Säävaraus. Kovalla tuulella tai sateella retki perutaan. Katso retkitiedot tapahtumakalenterista vielä retkipäivän iltapäivällä, klo 17 mennessä ilmoitetaan mahdollisesta retken peruuntumisesta.
Retkelle tulee ilmoittautua. Muistathan perua ilmoittautumisesi ellet pääsekään retkelle. Lue myös yleiset retkiohjeet:

Kenelle: Retki on vain Tringan jäsenille. Enintään 16 osallistujaa.
Retkimaksu: 20 €
Oppaana: Mikko Salonen
Retken lähtö: Klo 23.00, Vikkullantien eteläpään tuntumassa sijaitseva Porvarinlahden lintutornin parkkipaikka.
Lähtöpaikan karttalinkki
Retken päättyminen: Noin klo 01.30, sama paikka
Ilmoittautuminen ja retkimaksu 20 € alkaen 6.4. klo 8, viimeistään 2.6. seuraavan linkin kautta:
https://tringa.tapahtumiin.fi/fi/events/e/salmenkallion-kehraajaretki/67bf414bcd562660068b4576
Retken peruutus: lähetä peruutuksesta sähköposti: opastuksetÄTtringa.fi.
Jos perut ilmoittautumisesi viimeistään 2.6., sinulle palautetaan maksamasi retkimaksu – (miinus) 15 €.
Jos perut ilmoittautumisesi 3.6. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit halutessasi lähettää retkipalautetta: opastuksetÄTtringa.fi

Kaunissaaren retki TÄYNNÄ Voit ilmoittautua jonoon
2025-06-07 08:45 - 14:30
Kaunissaari on noin 2 kilometriä pitkä ja 800 metriä leveä saari Suomenlahdella Sipoossa, noin 22 kilometriä itään Helsingistä. Nykyään saari on Helsingin kaupungin omistama suosittu ulkoilu- ja loma-alue. Retkellä tarkkaillaan Kaunissaaren paikallislinnustoa. Opas kertoo myös lintuatlaksesta. Saaren metsistä on hyvät mahdollisuudet löytää pikkusieppo, idänuunilintu ja viitakerttunen. Ympäröivillä merialueilla pesii riskilöitä, haahkoja ja muita merilintuja. Saaressa ehditään olla reilut kolme tuntia. Mukaan omat eväät ja säänmukainen varustus. Kävelyä kertyy metsäpoluilla, rantakallioilla 4-7 km. Kostealla säällä kalliot voivat olla liukkaat.
Tarkista retkitiedot tapahtumakalenterista vielä retkeä edeltävänä iltana mahdollisten muutosten varalta.
Lue yleiset retkiohjeet täältä:

Kenelle: Retki on vain Tringan jäsenille. Enintään 18 osallistujaa.
Oppaana: Eero Haapanen
Retkimaksu: Tringan jäsen 47 €. Maksu sisältää opastuksen, edestakaisen kuljetuksen yhteysaluksella, tapaturmavakuutuksen retken ajan.
Retken lähtö: Klo 9, Vuosaari/Aurinkolahti/Aurinkolahdenlaituri. Ole paikalla viimeistään klo 8.45. Huomioi, että alueella on vain 4 tunnin pysäköintipaikkoja. Kauppakeskus Kolumbuksen pysäköintitiloissa voi pysäköidä pitempään (maksullinen pysäköinti).
Lähtöpaikka kartalla
Retken päättyminen: Yhteysalus Kaunissaaresta klo 13.30, paluu Vuosaareen noin klo 14.30. Kaunissaaresta tulee vene myös klo 17.
Ilmoittautuminen ja retkimaksu: alkaen 6.4. klo 8, viimeistään 2.6. seuraavan linkin kautta:
https://tringa.tapahtumiin.fi/fi/events/e/kaunissaaren-retki/67ebd04d7e63cb39818b4567

Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 2.6., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 3.6. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit lähettää retkestä palautetta retken jälkeen: opastuksetÄTtringa.fi
